Overordnet set var vi glade for vores ophold; boligen indeholdt, hvad der var lovet, og Samson svarede på ethvert spørgsmål uendeligt hurtigt og venligt. Vi havde problemer med at få adgang til boligen, men selv dette blev udredt på få minutter.
Man skal være klar på, at beliggenheden ikke er den bedste i forhold til transport ind til the Loop. Med et Ventra Card kan man dog køre hele vejen problemfrit (bus + L).
Boligen var ren, indeholdt alt, der var lovet, men den føltes ikke helt så hyggelig som et dagligt beboet hjem. Fx havde vi en sprunget pære i en soveværelseslampe, og et fuldt udstyret køkken burde efter vores mening fx have skåle, så man ikke skal røre sin omelet sammen i en gryde. Værelserne indeholder store møbler, som alle var helt igennem tomme, men som det samtidig var svære at bruge til tøj osv. Gulvet er også en kende skævt.
Da vi bookede, lagde vi vægt på, at Samson går op i, at der er stille i huset om aftenen. Overboen var imidlertid ikke særligt stille - der blev fx vasket tøj nærmest hele døgnet, og der blev også støvsuget 6.30 den ene morgen.
Alt i alt nød vi vores ophold, og vi vil gerne anbefale stedet til andre - men som det altid er tilfældet med Airbnb, skal man aldrig forvente alverden :-)